|  |
| --- |
|  |
| LT vz.34
 |
| LT vz.34 |
| Pikkus | 4,60 m |
| Laius | 2,10  m |
| Kõrgus | 2,22  m |
| Kaal | 7,5  t |
| Kiirus | maastikul ??? km/h  maanteel 30 km/h |
| Käiguvaru | maanteel ??? km  maanteel 160 km |
| Suurtükk | 37 mm  laskemoona 60 mürsku |
| Kuulipildujad | 2 × 7,92 mm  laskemoona 2000 padrunit |
| Soomus | 8–15 mm |
| Mootor | 4 silindriline Praga |
| Mootori võimsus | 62,5 hj |
| Meeskond | 3 inimest |

**LT vz.34** (**LT-34**) (LT – lehky tank – kergetank, vz – mudel) oli Tšehhoslovakkias toodetud ja kasutusel olnud kergetank, mis oli esimene Tšehhoslovakkias armee tarbeks väljatöötatud tank. See võeti relvastusse 13. juulil 1935 ning aastatel 1934 – 1935 toodeti firmas ČKD kokku 50 masinat.

LT vz.34 konstruktsioon ja tehniline lahendus
---------------------------------------------

### Torn

Torn paiknes korpuse keskosas ning moodustas koos sellega tanki lahingusektsiooni. Torn, nagu ka korpus koosnes karkassile neetidega kinnitatud soomuslehtedest, mille paksus oli kuni 15 mm. Torni katusel asus komandöritorn nelja vaatepiluga ning torni esiseina olid kõrvuti paigutatud suurtükk ja kuulipilduja.

### Relvastus

Tankile oli paigutatud 37 mm kahur vz.34UV (tehasetähisega A3), mis oli tankitõrjekahuri KPUV vz.34 tankivariant. Relv oli varustatud poolautomaatse kiilulukuga, mis tagas kahurile laskekiiruse 12–15 lasku minutis. Raua pikkus oli 39 kaliibrit (1448 mm) ja kahuri kaal 235 kg. Tankile oli paigutatud ka kaks firmas Ceskoslovenska Zbrojovka Brno valmistatud raskekuulipildujat ZB. vz.35 kaliibriga 7,92 mm, millest üks paiknes korpuse esiseinas ja teine tornis, suurtükist paremal. Lahinguvarusse kuulus 60 mürsku ja 2000 padrunit.

### Mootor

Tankile oli paigutatud 4-silindriline, 4-taktiline vedelikjahutusega karburaatormootor Praga, mille võimsus oli 62,5 hobujõudu (46 kWh), see arendas 1350 pööret minutis ning mootori töömahuks oli 8620 cm³.

### Sideaparatuur

LT-34-le oli paigaldatud raadiojaam vz.35, mille tegevusraadius oli 2 km, ning see oli võimeline töötama ainult telegraafina.

LT vz.34 relvastuses ja sõjategevuses
-------------------------------------

1936. aasta jaanuariks oli Tšehhoslovakkia armees moodustatud kolm tankipolku, mis olid relvastatud LT-34-ega. Tol ajal peeti neid masinaid maailma parimateks tankideks, kuid 1936. aasta lõpuks ei vastanud nende soomus ega manööverdusvõime enam nõuetele. 1938. aasta novembris plaanis Tšehhoslovakkia kindralstaap moodustada 27-st LT vz.34-st 3. tankipolk mis saadeti Slovakkiasse. Selle plaani lõpetas 1939. aasta märtsis alanud Saksa okupatsioon.

Need 27 tanki sai endale värskelt loodud Slovakkia riik, ülejäänud 23 hävitati sakslaste poolt. Slovakkia armee kasutuses olid need kuni 1944. aastani ning hiljem kasutasid neid Slovakkia natsionalistid sakslaste vastu kindlustatud punktidena.

|  |  |
| --- | --- |
|  | Pildid, videod ja helifailid Commonsis: **LT vz.34** |

| * v
* r
 Tšehhoslovakkia sõjatehnika Teises maailmasõjas |
| --- |
| Tanketid | 
AH-IV  **·**  Škoda Š-I-P  **·**  Tančík vz. 33 |
| Kergetankid | 
LT vz.34  **·**  Kolohousenka **·**  LT vz.35 **·**  LT vz.38  **·**  |
| Keskmised tankid | 
Turán  **·**  T-34  **·**  T-34/57  **·**  T-34/76  **·**  T-34/85 |
| Rasketankid | 
Škoda T-40 |
| Ründesuurtükid | 
Zrínyi |
| Liikursuurtükid | 
T-32 (S-I-D) **·**  Škoda Š-I-j **·**  Škoda Voss |
| Tankihävitajad | 
Škoda LKMVP **·**  Škoda PUV-6 **·**  · Škoda Š-I-d |
| Soomusautod | 
Lancia IZ  **·**  Praga L **·**  Škoda-Fiat Torino **·**  · Škoda PA-I  **·**  Škoda PA-II **·**  · Škoda PA-III **·**  · OA vz. 27 **·**  OA vz. 30 **·**  |
| Suurtükitraktorid | 
Hanomag WD 50 Praga T-3 · Praga T-4 · Škoda MTH · Praga T-6 · Praga T-9 |
| Eksperimentaalmasinad | 
F-IV-H · ČKD P-II-a · ČKD P-II-b · ST vz. 39 · Škoda-CKD SP-II-b · Praga MT · Škoda MU-2 · Škoda MU-4 · Škoda MU-6 · Škoda Š-II · Škoda Š-II-b · Škoda Š-II-c · Škoda Š-III · Škoda ŠET · Škoda ŠOT · Škoda T-15 · Škoda T-24/T-25 · Tatra AT · Tatra T-III |
| 
Kategooria: Sõjatehnika |

| * v
* r
  Tšehhoslovakkia ja Tšehhi ja Slovakkia soomustehnika pärast Teist maailmasõda |
| --- |
| Tankid | 
LT vz.35  **·**  Škoda T40  **·**  LT vz.38  **·**  T-34  **·**  T-34/57  **·**  T-34/76  **·**  T-34/85  **·**  IS-2  **·**  IS-3  **·**  T-54/T-55  **·**  T-72 |
| Liikursuurtükid | 
152mm SpGH DANA |
| Õhutõrjesoomukid | 
M53/59 Praga |
| Soomusautod | 
BMP-1  **·** BMP-2 |
| Soomustransportöörid | 
OT-62 TOPAS  **·**  OT-64 SKOT |
| 
Kategooria: Sõjatehnika |